خامنايي: ایران هیڅ فشار ته نه تسلیمیږي
د ایران ستر مذهبی مشر ایت اله خامینایی وایی چې د جمهوری ریاست  د انتخاباتو په سر د راپورته شوی لانجی او د روانو مظاهرو  باوجود به ایران
ایت اله خامینایی نن دا تبصره وروسته دهغی وکړه چه پرون دایران شورا نگاهبان وویل چه چه په ٥٠ ولسوالیو کی د گډوډیو سره سره به د انتخاباتو نتیجه باطله اعلان نه کړي او له سره به رایی ونه شماري. د امریکا جمهور ریس براک اوباما پرون خبریالانوته وویل چه د ایران دجمهوری ریاست دانتخاباتو د نتیجی په باب اوس د هغه په قول ځینی غټی پوښتنی راپورته شوي دي. له بلی خوا د انټرنیټ له لاری نن دایران د حکومت د مخالفانو نه غوښتل شوی دی چه د پا رلمان د ودانئ نه دی باندی د مظاهری لپاره راټول شی. خو تر اوسه پوری په دقیق ډول ددغو راپورونو تصدیق نه دی شوی. دایران پاسداران انقلاب قواوو اخطار ورکړ که څوک د مظاهرو لپاره راغونډ شی نو په زور او قوت سره به وزبل شي. په عین وخت کې د جمهوری ریاست په انتخاباتو کی د مات شوي کاندید حسین موسوی یوه نژدی ملگري نن وویل چې پولیسو په تهران کی د موسوي د یوې طرفدارې ورځپاڼی په دفتر باندی برید کړی او د ورځپانی ٢٥ تنه چلوونکي یی نیولي دي. هغه لویدیزو مطبوعاتو ته وویل چې پولیس د کلمه سبز ورځپانې په دفتر باندی د دوشنبی په ورځ ورننوتل. د جمهوری ریاست یوه بل مات شوی کاندید مهدي کروبي غږ کړی دی چې په روانه هفته کی د وژل شوو مظاهره چیانو په یاد دی د یوې ورځې ماتم وشي. د ایران په مظاهرو کې تر اوسه پورې ١٧ کسان وژل شوي دي. نن او پرون د کوموتازه مظاهرو راپورونه نه دي رارسېدلي.